**Mór Városi Önkormányzat Képviselő-testületének**

**244/2023. (VIII.30.) határozata**

**a közterületek tisztán tartásáról és az elhagyott hulladék felszámolásához szükséges intézkedésekről szóló önkormányzati rendelet megalkotása tárgyában**

Mór Városi Önkormányzat Képviselő-testülete megtárgyalta a „Javaslat a közterületek tisztán tartásáról és az elhagyott hulladék felszámolásához szükséges intézkedésekről szóló önkormányzati rendelet megalkotása tárgyában” című előterjesztést, és az alábbiak szerint dönt:

1. Mór Városi Önkormányzat Képviselő-testülete első fordulóban elfogadja a közterületek tisztán tartásáról és az elhagyott hulladék felszámolásához szükséges intézkedésekről szóló önkormányzati rendelet tervezetét a határozat mellékletében szereplő tartalommal.
2. A Képviselő-testület felhatalmazza a polgármestert, hogy a rendelet-tervezetet küldje meg a környezet védelmének általános szabályairól szóló 1995. évi LIII törvény 46. § (2) bekezdés c) pontja, illetve a 48. § (3) bekezdése szerinti szervezetek részére véleményezés céljából, és a beérkezett véleményező anyagok alapján terjessze a Képviselő-testület elé a végleges rendelet-tervezetet.

Határidő: 2023.10.30.

Felelős: polgármester (Önkormányzati Iroda)

 Fenyves Péter Dr. Taba Nikoletta

 polgármester jegyző